b'\n_START_ARTICLE_\nJohannes II\n_START_PARAGRAPH_\nJohannes II, syntym\xc3\xa4nimelt\xc3\xa4\xc3\xa4n Mercurius, oli paavina 2. tammikuuta 533 \xe2\x80\x93 8. toukokuuta 535. H\xc3\xa4n oli ensimm\xc3\xa4inen, joka paaviksi vihkimisens\xc3\xa4 yhteydess\xc3\xa4 otti uuden nimen, sill\xc3\xa4 h\xc3\xa4nen syntym\xc3\xa4nimens\xc3\xa4 kunnioitti pakanallista jumalaa, Mercuriusta._NEWLINE_Johannes II:n aikaan simonia eli kirkollisten virkojen hankkiminen rahaa vastaan oli yleist\xc3\xa4 papiston piiriss\xc3\xa4. Senaatti antoi asetuksen, jossa kiellettiin paaviksi pyrkiminen rahan avulla. M\xc3\xa4\xc3\xa4r\xc3\xa4yksen vahvisti Atalarik, ostrogoottien kuningas.'